การควบคุมภายใน

บริษัทฯได้ให้ความสำคัญในแนวทางที่จะสร้างมาตรฐานการปฏิบัติงานในองค์กรให้เป็นที่ยอมรับ
และเชื่อถือต่อผู้ถือหุ้นนักลงทุน หน่วยงานราชการ องค์กรธุรกิจ และสถาบันการเงินต่างๆ
มาโดยตลอด ถึงแม้ว่าบริษัทฯ
เองมีข้อจำกัดในขนาดขององค์กรที่ไม่ใหญ่มากนักจึงเป็นข้อจำกัดบังคับที่สำคัญเมื่อคำนึงถึงงบประมาณในการที่จะใช้ในโครงการต่างๆ
ในกระบวนการควบคุมภายในที่จะทำให้ระบบการทำงานมีความถูกต้อง รวดเร็ว โปร่งใส
ตรวจสอบได้ และสอดคล้องกับกระแสการเปลี่ยนแปลงของโลกธุรกิจ ซึ่งบริษัทฯ
มั่นใจว่าแนวทางของบริษัทฯ
สอดคล้องกับนโยบายของตลาดหลักทรัพย์แห่งประเทศไทยที่จะส่งเสริมให้บริษัทจดทะเบียนเสริมสร้างระบบการบริหาร
และกำกับองค์กรที่ดี (Good Corporate
Governance)ให้มีความเข้มแข็งและสากลมากขึ้นเป็นลำดับ โดยกำหนดให้มีคณะกรรมการตรวจสอบ
(Audit Committee)จำนวน 3 ท่านและบริษัทฯ
ได้จัดตั้งหน่วยงานตรวจสอบภายในซึ่งขึ้นตรงต่อคณะกรรมการบริษัทมาตั้งแต่ปี 2542
จนถึงปัจจุบันบริษัทมีความพร้อมในกระบวนการควบคุมภายในมากขึ้นดังนี้

จากที่บริษัทฯ ได้ผลักดันนโยบายให้หน่วยงานตรวจสอบภายใน ทำงานจริงจัง ตั้งแต่ปี 2542
ซึ่งความชัดเจนเริ่มเกิดขึ้นในปี 2543
มากขึ้นตามลำดับโดยเฉพาะกระบวนการสร้างความเข้าใจและการยอมรับเกิดมากขึ้นในทุกระดับ
ตั้งแต่ระดับคณะกรรมการบริษัท ผู้บริหาร หัวหน้างาน และระดับพนักงาน แต่อย่างไรก็ตาม
คาดว่ากระบวนการทำงานของหน่วยงานนี้ยังคงต้องการทุ่มเททั้งเวลา งบประมาณ
บุคคลากรที่มีความสามารถ ความยอมรับ การให้ความร่วมมือกันต่อไป
เพื่อให้กระบวนการทำงานสามารถทำงานต่อไปได้อย่างต่อเนื่อง
และสามารถคาดหวังผลการดำเนินงานได้ตามสภาพความเป็นจริงที่เกิดขึ้น

โดยในปี 2544 จากสภาพธุรกิจ 2-3
ปีที่ผ่านมาเป็นภาวะของความยากลำบากมีความเสี่ยงและความไม่แน่นอนในการดำเนินธุรกิจสูงพร้อมกับสภาพอุตสาหกรรมโดยตรงและโดยอ้อมของบริษัทมีการเปลี่ยนแปลงมาเป็นลำดับ
จนทำให้มีหลายผลิตภัณฑ์ของบริษัทไม่สามารถเพิ่มยอดขาย ทำกำไร
จนบางผลิตภัณฑ์อาจไม่สามารถทำรายได้ต่อไปได้
ซึ่งบริษัทต้องทำงานหนักในการหารายได้มาทดแทนมาโดยตลอดที่ต้องอยู่ในสภาพที่ต้องแข่งขันเผชิญกับทุกสภาพปัญหาที่ทำให้ผู้บริหารและพนักงานมีความกดดันมากขึ้นเป็นลำดับ
เป็นการยากลำบากในการวางแผนงานการตรวจสอบภายในให้ชัดเจน และจากการที่ในปี 2544
เป็นครั้งแรกที่บริษัทได้ร่วมลงทุนในบริษัทร่วมที่จดทะเบียนและดำเนินการที่ประเทศเวียดนาม
สรุปการทำงานที่มีผลทางตรงและอ้อมกับการควบคุมภายในประเมินได้ดังนี้

1)
งานด้านเจ้าหนี้ที่เป็นงานเดิมของเจ้าหน้าที่ที่โอนย้ายมาปฏิบัติงานการตรวจสอบภายในต้องกลับไปดูแลเพราะพนักงานเจ้าหนี้ลาออก
โดยงานด้านนี้สามารถวางแนวทางควบคุมได้กว้างขวางเพราะเป็นบริษัทขนาดเล็กจึงสามารถเกี่ยวพันไปในหน่วยงานอื่นๆเกือบทุกๆด้าน

2)งานเกี่ยวกับบริษัทร่วม
เป็นการร่วมลงทุนครั้งแรกและเป็นการลงทุนในต่างแดนที่ต้องเผชิญกับปัญหาต่างๆมากมาย
จึงต้องสร้างความพร้อมในการลดความเสี่ยงให้มากที่สุด บริษัทจึงต้องทุ่มเท
โดยเข้าไปมีส่วนร่วมในการเริ่มต้น
การสร้างระบบงานต่างๆโดยใช้ต้นแบบจากประสพการณ์ประกอบกับประยุกต์ใช้เทคนิคที่ได้มาตราฐานมาปรับใช้
รวมทั้งมีผู้ชำนาญเฉพาะมาร่วมทำงาน

3) งานสนับสนุนมาตราฐาน ISO 9001 : 2000
ซึ่งเป็นงานที่แทบทุกหน่วยงานต้องเข้ามามีส่วนร่วมในการเตรียมความพร้อมเพื่อเข้าสู่มาตราฐานนี้
และต้องปฏิบัติให้สามารถอยู่เหนือมาตราฐานต่อไปให้ได้
ตลอดจนสามารถที่จะต่อยอดเอาไปใช้ในมาตราฐานอื่นๆเพื่อประโยชน์สุดท้ายคือสินค้าและบริการที่ดีที่สุดในวันนี้และต่อเนื่องสำหรับลูกค้าเสมอ

4)
ติดตามและปฏิบัติตามแนวทางการตรวจสอบฯและคู่มือการตรวจสอบภายในที่ผู้เชี่ยวชาญได้เข้ามาร่วมกำหนดและจัดทำเป็นแนวทางไว้

ในการทำงานระหว่างพนักงานบริษัทและทีมงานเฉพาะ
สามารถรับผิดชอบงานที่ได้รับการมอบหมายแล้ว ยังสามารถเริ่มจัดระบบการทำงาน
ประเมินสภาพของปัญหา และวางแผนการทำงานได้อย่างอิสระ
ซึ่งจะเป็นรากฐานสำคัญในแผนงานที่จะทำงานต่อเนื่องต่อไป และจะสามารถจะได้รับการดูแล
การสนับสนุนจากผู้บริหารและคณะกรรมการบริษัทมากขึ้น

คณะกรรมการตรวจสอบ

ในการร่วมทำงานกับคณะกรรมการ ผู้บริหารและพนักงาน
นอกจากต้องเร่งดำเนินงานที่จำเป็นต้องทำต่อเนื่องและต้องแก้ไขปัญหาอุปสรรคจากสภาพของงานที่อยู่ในลักษณะปัญหาเฉพาะหน้าเพื่อขยับไปให้พ้นสภาพปัญหาให้เร็วขึ้น
เพื่อมีเวลาเพียงพอในการทำงานและคาดหวังได้มากขึ้นจนถึงระดับที่จะสามารถวางแผนการทำงานในเชิงรุก
รวมทั้งเชื่อมโยงงานมาตราฐานต่างที่มีอยู่ในองค์กรให้สามารถสอดรับกันทั้งในทางตรงและอ้อมต่อเป้าหมายสุดท้ายร่วมกันคือยกระดับมาตราฐานที่มีอยู่ให้มากขึ้น

คณะกรรมการตรวจสอบ ได้ร่วมกิจการตามหน้าที่และความรับผิดชอบเช่นเดียวกับปีก่อนโดยสรุปคือ

1.  ร่วมประชุมการซักซ้อมและวางแผนงานตรวจสอบบัญชีบริษัทระหว่างฝ่ายบัญชีและผู้ตรวจสอบบัญชีบริษัท
    โดยได้แลกเปลี่ยน
    ชี้แจงประเด็นในการเร่งรัดให้มีการร่วมมือกันตามกรอบเวลาและข้อจำกัดที่มีอยู่
    โดยจะมีประเด็นที่รวมกันปรับปรุงให้ดีขึ้น

2.  ร่วมประชุมและสอบถามฝ่ายบริหารในการสอบทานความมีประสิทธิผลในด้านสภาพแวดล้อมของการควบคุม
    กระบวนการประเมินความเสี่ยง กิจกรรมควบคุม ระบบสารสนเทศและการสื่อสารข้อมูล
    และระบบการติดตามและประเมินผล
    ซึ่งฝ่ายจัดการชี้แจงและแลกเปลี่ยนความเห็นโดยได้ปฏิบัติตามควรแล้ว
    และจะเร่งรัดให้มีความคืบหน้ามากขึ้นตามลำดับต่อไป

3.  ร่วมสอบทานงบการเงินประจำปี 2544 ของบริษัทฯ ก่อนเสนอต่อที่ประชุมคณะกรรมการบริษัท
    และก่อนนำส่งตลาดหลักทรัพย์แห่งประเทศไทย

4.  คณะกรรมการตรวจสอบได้เสนอต่อคณะกรรมการบริษัท
    เพื่อขออนุมัติต่อที่ประชุมใหญ่สามัญผู้ถือหุ้นประจำปี 2545 เพื่อให้แต่งตั้งสำนักงานสอบบัญชี เอ
    เอ็ม ที แอสโซซิเอส เป็นผู้สอบบัญชีของบริษัท
    โดยเสนอค่าสอบบัญชีประจำปีเป็นจำนวนเงินไม่เกิน 330,000 บาท
    และได้แจ้งให้บริษัทฯแจ้งให้สำนักงานฯดำเนินการแต่งตั้งผู้สอบบัญชีไม่น้อยกว่า 2
    คนเพื่อป้องกันมิให้เกิดปัญหาจากการที่ผู้สอบบัญชีของกิจการไม่สามารถปฏิบัติงานได้ไม่ว่าด้วยเหตุใดก็ตาม

อนึ่งจากมติคณะกรรมการบริษัทครั้งที่ 1/2545 มีมติแต่งตั้งกรรมการตรวจสอบ 2
ท่านที่ครบเทอมการ

การทำงาน 2 ปีเมื่อสิ้นปี 2544 ให้ปฏิบัติหน้าที่ต่อไปอีก 1 วาระ
โดยจะเสนอขอความเห็นชอบจากผู้ถือหุ้นต่อไป
และจากการร่วมทำงานในปีที่ผ่านมามีประเด็นสำคัญที่ได้แนะนำและหารือมีดังนี้

1.  การกระจายรายย่อยให้เป็นไปตามข้อกำหนด รวมถึงการพิจารณาเปลี่ยนแปลงมูลค่าหุ้นฯ

2.  ความพร้อมและเพียงพอในการเปิดเผยข้อมูล

3.  การกำหนดกรอบอำนาจการจัดการ

4.  การกำหนดเป้าหมาย จัดทำแผนธุรกิจและการประเมินผลในทุกระดับ

5.  การพิจารณาแต่งตั้งเลขานุการคณะกรรมการบริษัท

6.  การพิจารณาแต่งตั้งคณะกรรมการค่าจ้างและสรรหาผู้บริหาร

7.  การหาแหล่งเงินทุนระยะยาว(สำรอง)

8.  ความเหมาะสมของการกระจายที่ตั้งของหน่วยธุรกิจ

9.  การสนับสนุนบริษัทให้มีความพร้อมในแนวทางการกำกับดูแลกิจการที่ดี

10. การใช้ประโยชน์จากการเป็นบริษัทจดทะเบียนในตลาดหลักทรัพย์แห่งประเทศไทยอย่างจริงจังเช่นการระดมทุนจากประชาชนทั่วไปฯลฯ

11. การกำหนดกรอบนโยบายสำคัญเช่น การตั้งสำรองหนี้สูญฯและการตั้งสำรองสินค้าเสื่อมมูลค่า
    เป็นต้น

  ในการทำงานนอกจากประชุมกับคณะกรรมการบริษัทแล้ว ได้เข้าติดตาม สอบทาน กำหนดประเด็น

ที่มีความสำคัญเป็นหัวข้อเพื่อเป็นประโยชน์ในการพิจารณาร่วมกันระหว่างคณะกรรมการบริษัท
คณะกรรมการตรวจสอบ ผู้บริหาร พนักงาน ผู้สอบบัญชี ซึ่งนอกจากมีการจัดประชุมร่วมกันบ้างแล้ว
ก็ได้เข้าสังเกตุการณ์ในกิจการไม่น้อยกว่าเดือนละครั้งรวมทั้งมีการหารือระหว่างบุคคลที่เกี่ยวข้องทั้งที่บริษัทฯและทางโทรศัพท์
ซึ่งได้มีการประชุมกับผู้บริหารครั้งล่าสุดเมื่อวันที่ 11 มีนาคม 2545 เพื่อทบทวน
หารือร่วมกันในการสรุปความคืบหน้า ติดตามการดำเนินการ
และกำหนดกรอบแผนการดำเนินการต่อไป
โดยกรอบการทำงานจะเป็นไปตามหลักการกำกับดูแลกิจการที่ดีจำนวน 15 ข้อ
ตามแนวทางตลาดหลักทรัพย์แห่งประเทศไทย
และจะเห็นได้ส่วนหนึ่งจากประเด็นต่างๆที่ได้มีการแลกเปลี่ยน
ซึ่งจะมีการติดตามข้อมูลและความคืบหน้าเป็นลำดับไป
รวมทั้งพยายามให้มีการรายงานให้ชัดเจนมากขึ้นในแต่ละระดับ แต่ละประเด็นสำคัญ
และคาดว่าการประเมินผลการควบคุมภายในจะมีความสมบูรณ์และชัดเจนมากขึ้นจากผลของความร่วมมือของทุกๆฝ่ายในองค์กรที่มีความคืบหน้ามาเป็นลำดับ
ซึ่งงานต่างๆยังกระจายตัวอยู่ไม่น้อย

ความเห็นของผู้สอบบัญชีเกี่ยวกับความเพียงพอและการปฏิบัติด้านการควบคุมภายใน

ตามผลการศึกษาและประเมินผลระบบการควบคุมภายในบริษัทฯ
เท่าที่เห็นว่าจำเป็นเพื่อประเมินผลตามมาตรฐานการสอบบัญชีที่รับรองทั่วไป
การประเมินผลดังกล่าวมีวัตถุประสงค์เพื่อให้ทราบว่าอาจเชื่อถือระบบการควบคุมภายในได้เพียงใด
ในการกำหนดวิธีการตรวจสอบที่จำเป็นแก่การเสนอความเห็นต่องบการเงินและเพื่อเป็นเครื่องช่วยในการวางแผนและปฏิบัติการตรวจสอบงบการเงิน
ภายในขอบเขตของการศึกษาและประเมินผลระบบการควบคุมภายในดังกล่าว
เชื่อว่าบริษัทฯมีระบบการควบคุมภายในที่เพียงพอสำหรับการตรวจสอบบัญชีตามวัตถุประสงค์ดังกล่าว

สัญญาการจัดการ

  -ไม่มี-